stanford-oval/wikipedia huggingface dataset:
François-Xavier Fabre

François-Xavier Fabren maalaama Alban herttuatar Louisen muotokuva vuodelta 1793.
François-Xavier Fabre (1766 Montpellier Ranska – 1837) oli ranskalainen taidemaalari, joka maalasi historiallisia aiheita.
Fabre oli Jacques-Louis Davidin oppilas ja nousi maineeseen voitettuaan Prix de Romen vuonna 1787. Ranskan vallankumouksen aikana hän muutti Firenzeen, ja hänestä tuli Firenzen akatemian jäsen ja maalauksen opettaja. Hän ystävystyi Italiassa kirjailija Vittorio Alfierin kanssa, ja hänen väitetään avioituneen tämän lesken Luise zu Stolberg-Gedernin kanssa. Louisen kuoltua vuonna 1824 hän peri tämän omaisuuden, jonka hän käytti kotikaupunkiinsa perustamansa taidekoulun rahoittamiseen. Hän itse testamenttasi taidekokoelmansa kaupungille, josta tuli Musée Fabren perusta.
Fabren maalauksia ovat muun muassa Kuoleva pyhä Sebastian (1789) ja Narkissoksen kuolema (1814).
Aiheesta muualla

Kuvia tai muita tiedostoja aiheesta François-Xavier Fabre Wikimedia Commonsissa
FS Bison (1930)

| Bison |
| --- | --- |


Aluksen vaiheet
Rakentaja:  Arsenal de Lorient
Kölinlasku:  14. maaliskuuta 1927
Laskettu vesille:  29. lokakuuta 1928
Palveluskäyttöön:  10. lokakuuta 1930
Poistui palveluskäytöstä:  upotettu 3. toukokuuta 1940
Tekniset tiedot
Uppouma:  2 474 t (standardi) 3 251 t (kuormattu)
Pituus:  130,2 m (kokonaispituus)
Leveys:  11,76 m
Syväys:  4,03 m
Koneteho:  64 000 shp
Nopeus:  35,5 solmua
Miehistöä:  10 upseeria ja 220 miehistönjäsentä
Aseistus
Aseistus:  5 x 138,6 mm tykkiä 4 x 37 mm ilmatorjuntatykkiä 4 x 13,2 mm ilmatorjuntakonekivääriä 6 x 550 mm torpedoputkea
Bison oli Ranskan laivaston 1924 vesille laskettu Guépard-luokan hävittäjä toisessa maailmansodassa tuhoutumiseensa 3. toukokuuta 1940 saakka.
Valmistus

Alus tilattiin Lorientin laivastontelakalta, missä köli laskettiin 14. maaliskuuta 1927. Alus laskettiin vesille 29. lokakuuta 1928 ja otettiin palvelukseen 10. lokakuuta 1930.
Palvelus

Bison joutui 7.-8. helmikuuta 1939 välisenä yönä risteilijä Georges Leyguesin yliajamaksi, jolloin alus katkesi sillan etupuolelta. Korjaukset kestivät Lorientin laivastontelakalla kuusi kuukautta. Alus oli 4. hävittäjäviirikön ainoa alus, joka oli ennen toista maailmansotaa Atlantilla ennen kuin se liittyi 11. viirikköön Greenockissa huhtikuussa 1940.
Alus osallistui viirikkönsä mukana saattueiden suojaamiseen sekä partiointiin Atlantilla, mutta sen ja muiden raskaiden Ranskan laivaston alusten lyhyt toimintasäde rajoitti tehtäviä. Alus osallistui ranskalaisalusten mukana Norjan taisteluihin. Se tuhoutui Saksan ilmavoimien 1. St.G I:n Junkers Ju 87 -pommittajien hyökkäyksessä 3. toukokuuta 1940.
FS Aréthuse (S635)

| Aréthuse |
| --- | --- |

Aluksen vaiheet
Rakentaja:  Arsenal de Cherbourg
Kölinlasku:  maaliskuu 1955
Laskettu vesille:  9. marraskuuta 1957
Palveluskäyttöön:  23. lokakuuta 1958
Poistui palveluskäytöstä:  3. huhtikuuta 1979
Loppuvaihe:  romutettu 7. toukokuuta 1982
Tekniset tiedot
Uppouma:  543 t (pinnalla) 669 t (sukelluksissa)
Pituus:  49,6 m (kokonaispituus)
Leveys:  5,8 m
Syväys:  4 m
Koneteho:  2 x 12-sylinteristä dieselmoottoria, 1 060 shp 1 x sähkömoottori 1 300 hv
Nopeus:  12,5 solmua (pinnalla) 16 solmua (sukelluksissa)
Miehistöä:  39
Aseistus
Aseistus:  4 × 550 mm torpedoputkea, joihin 8 torpedoa
Aréthuse (runkonumero S635) oli Ranskan laivaston Aréthuse-luokan sukellusvene.
Valmistus

Alus tilattiin Cherbourgin laivastontelakalta, missä köli laskettiin maaliskuussa 1955. Se laskettiin vesille 9. marraskuuta 1957 ja otettiin palvelukseen 23. lokakuuta 1958.
Palvelus

Palvelukseen otettaessa alus sijoitettiin Brestiin ja aloitti operoinnin 1. helmikuuta 1959 Mers el Kebiriin sijoitetussa Ranskan Atlantin laivaston 1. sukellusvenelaivueessa (ransk. 1ère escadrille de sous-marins). Alus poistettiin palveluksesta 3. huhtikuuta 1979 ja romutettiin 7. toukokuuta 1982 Toulonissa.
Everything but the Girl

| Everything But the Girl |
| --- | --- |

Tiedot
Toiminnassa:  1982-2000, 2023-
Tyylilaji:  Alternative rock, New Wave, sophisti-pop, lounge, trip hop, alternative dance, house, chill-out, dance, poprock, ambient, elektroninen musiikki, smooth jazz, electro
Kotipaikka:   Kingston upon Hull, Yhdistynyt kuningaskunta
Laulukieli:  englanti
Jäsenet:  Tracey Thorn, laulu   Ben Watt, laulu  
Levy-yhtiö:  Atlantic Records, 1982–  
Aiheesta muualla
Kotisivut
Infobox OKNimi-testi OK: 
Everything But the Girl (lyhennettynä EBTG) on brittiläinen lauluduo, jonka muodostavat Tracey Thorn (s. 26. syyskuuta 1962) ja Ben Watt (s. 6. joulukuuta 1962). Duo perustettiin vuonna 1982 Kingston upon Hullissa. Thorn ja Watt ovat eläneet kumppaneina vuodesta 1981 lähtien (mennen naimisiin vuonna 2009) ja heillä on kolme lasta.
Kesäkuussa 1982 julkaistiin duon debyyttisingle, joka oli cover Cole Porterin kappaleesta ”Night and Day”. Esikoisalbumi Eden ilmestyi vuonna 1984. EBTG:n pääasiallinen laulaja Thorn vastaa usein yhtyeen melodioista ja sanoituksista, Wattin toimiessa tuottajana ja pääasiallisena soittajana (ajoittain myös laulunkirjoittajana).
Yhtyeen varhaiset albumit luokitellaan jazz-vaikutteiseksi sophisti-popiksi.  Bändin tunnetuin hitti varhaisvuosilta oli heidän versionsa Rod Stewartin tunnetuksi tekemästä "I Don't Want to Talk About It" -balladista, se nousi Britannian singlelistan sijalle 3 vuonna 1988.
Yhtyeen menestys 1990-luvun alussa oli heikompaa. Lisää haasteita aiheutti Ben Wattin vuonna 1992 kohtaama autoimmuunisairaus. Vuodet 1994-1995 olivat EBTG:lle käänteentekeviä. Thorn sai uutta näkyvyyttä laulaessaan Massive Attackin Protection-kappaleella. Albumi Amplified Heart ilmestyi vuonna 1994 matalille myyntiluvuille. EBTG:n tuolloinen levy-yhtiö purki täten bändin levytyssopimuksen. DJ Todd Terry kuitenkin remiksasi silloiseen house-tyyliin albumilla olevan Thornin kirjoittaman Missing-kappaleen, ja se nosti yhtyeen uuteen suosioon, nousten brittilistan 3. sijalle.
House- ja drum and bass -vaikutteinen albumi Walking Wounded (1996) nousi bändin suurimmaksi albumimenestykseksi ja brittilistan sijalle 4. Yhtye lopetti toimintansa pian Temperamental-albumin (1999) julkaisun jälkeen. Yhtenä syynä oli se, että 5000:lle ihmiselle soitetut isommat keikat alkoivat tuntua Thornista ja Wattista liian epähenkilökohtaisilta, molempien halutessa tehdä niiden sijaan jotain pienimuotoisempaa.
2000-luvulla Thorn ja Watt ovat julkaisseet pääasiassa sooloalbumejaan.
Marraskuun 2. päivänä 2022 duo kertoi julkaisevansa uuden studioalbumin keväällä 2023 yli 23 vuoden hiljaiselon jälkeen. Uuden albumin ensimmäinen singlelohkaisu ”Nothing Left To Lose” julkaistiin 10. tammikuuta 2023 ja toinen singlelohkaisu, ”Caution To The Wind” 22. helmikuuta 2023. Studioalbumi nimeltään Fuse julkaistiin kokonaisuudessaan 21. päivä huhtikuuta 2023.
Diskografia > Studioalbumit

(Suluissa julkaisuvuosi ja paras sijoitus Ison Britannian albumilistalla)
Eden (1984; #14)
Love Not Money (1985; #10)
Baby the Stars Shine Bright (1986; #22)
Idlewild (1988; #13)
The Language of Life (1990; #10)
Worldwide (1991; #29)
Acoustic (1992; ei listasijoitusta)
Amplified Heart (1994; #20)
Walking Wounded (1996; #4)
Temperamental (1999; #16)
Fuse (2023; #3)
Diskografia > Kokoelmat

1992 	Essence & Rare 82-92
1993 	Home Movies
1996 	The Best of Everything but the Girl
2001 	Back To Mine, an EBTG compilation of Chill Out tracks
2003 	Like the Deserts Miss the Rain
2005 	Adapt or Die: Ten Years of Remixes
2006 	The Platinum Collection
2007 	The Works a 3 CD Retrospective
Diskografia > EP:t

1992 	Covers
1993 	The Only Living Boy in New York
1993 	I Didn't Know I Was Looking for Love
1994   Rollercoaster
1994 	Missing - the Live EP
FS Balny (F729)

| Balny |
| --- | --- |

Aluksen vaiheet
Rakentaja:  DCN Lorientin telakka
Kölinlasku:  maaliskuu 1960
Laskettu vesille:  17. maaliskuuta 1962
Palveluskäyttöön:  1. helmikuuta 1970
Poistui palveluskäytöstä:  1994
Tekniset tiedot
Uppouma:  1 750 t (standardi) 2 230 t (kuormattu)
Pituus:  98,0 m (kokonaispituus)
Leveys:  11,5 m
Syväys:  4,3 m
Koneteho:  4 x SEMT Pielstick V12 -dieselmoottoria, 16 000 bhp (12 000 kW)
Nopeus:  25 solmua
Miehistöä:  166
Aseistus
Aseistus:  3 x 100 mm tykkiä 2 x 30 mm ilmatorjuntatykkiä 6 x 550 mm L5 torpedoputkea 1 x 305 mm sukellusveneentorjuntaheitin
Balny (runkonumero F729) oli Ranskan laivaston 1970 palvelukseen otettu Commandant Rivière -luokan fregatti, joka poistettiin palveluksesta syyskuussa 1994.
Valmistus

Alus tilattiin Lorientin laivastontelakalta, missä köli laskettiin maaliskuussa 1960. Se laskettiin vesille 17. maaliskuuta 1962 ja otettiin palvelukseen 1. helmikuuta 1970.
Palvelus

Alus poistettiin palveluksesta 1994.
Forti FG03

| Forti FG03 |
| --- | --- |

Talli:  Forti
Suunnittelija(t):  George Ryton
Kuljettajat:   Luca Badoer  Andrea Montermini
Teknisiä tietoja
Renkaat:  G Goodyear
Polttoaine:  Elf
Runko:  hiilikuitu monokokki
Moottori:  Ford Zetec-R 90º V8
Voimansiirto:  Hewland 6-vaihteinen puoliautomaattinen pituussuuntainen
Kilpailuhistoria
Debyytti:  San Marinon GP 1996
Kilpailuja:  6
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Forti FG03 oli George Rytonin suunnittelema Formula 1 -auto, jota Forti-talli käytti kaudella 1996. Autoa ajoivat italialaiset Luca Badoer ja Andrea Montermini.
FG03 suunniteltiin korvaamaan hidas ja kilpailukyvytön B versio FG01 autosta. FG03 oli suuri edistysaskel Fortin mittakaavassa, mutta se tuli liian myöhään. Autossa oli keskitytty parantamaan aerodynamiikkaa ja luotettavuutta. Talli oli jo kuitenkin ajautunut taloudellisiin ongelmiin, ja uusi auto selviytyi maaliin vain kerran. Saksan GP:ssa talli vetäytyi Formuloista lopullisesti.
Forti sijoittui valmistajien MM-sarjassa viimeiseksi, eikä saavuttanut yhtään pistettä.
Formula 1 -tulokset

(lihavointi tarkoittaa paalupaikkaa)
| Vuosi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1996 | Forti | Ford V8 | G |  | AUS | BRA | ARG | EUR | SMR | MON | ESP | CAN | FRA | GBR | GER | HUN | BEL | ITA | POR | JPN | 0 | 11. |
| 1996 | Forti | Ford V8 | G | Luca Badoer |  |  |  |  | 10 | Kesk. | DNQ | Kesk. | Kesk. | DNQ | DNP |  |  |  |  |  | 0 | 11. |
| 1996 | Forti | Ford V8 | G | Andrea Montermini |  |  |  |  |  | DNS | DNQ | Kesk. | Kesk. | DNQ | DNP |  |  |  |  |  | 0 | 11. |
| --- | --- |
 Forti:  
 Formula 1 -autot: FG01 | FG01B | FG03:  
Autot, jotka kilpailivat Formula 1 -kaudella 1996
Williams FW18
Ferrari F310
Benetton B196
McLaren MP4/11
McLaren MP4/11B
Jordan 196
Ligier JS43
Sauber C15
Tyrrell 024
Footwork FA17
Minardi M195B
Forti FG01B
Forti FG03
Frank Drake

Frank Drake vuonna 2017.
Frank Drake (28. toukokuuta 1930 Chicago, Illinois – 2. syyskuuta 2022) oli yhdysvaltalainen astronomi ja astrofyysikko. Hänet tunnetaan parhaiten SETI-tutkimuksen perustajana ja Draken kaavan luojana.
Drake suoritti kandidaatin tutkinstonsa Cornellin yliopistossa vuonna 1952, ja maisterin (1956)  sekä tohtorin (1958) tutkinnot Harvardin yliopistossa tähtitieteen alalla. Hän toimi professorina  Cornellin ja Kalifornian yliopistoissa.
Drake oli koko elämänsä ajan kiinnostunut älyllisestä elämästä maapallon ulkopuolella. Hän järjesti ensimmäisen SETI-projektin vuonna 1960. Hän etsi älykkyydestä kertovia optisia signaaleita ja osallistui tähän sopivien teleskooppien suunnitteluun. Drakea kiehtoi myös ajatus, että punaisia kääpiötähtiä voisivat kiertää asumiskelpoiset planeetat.
Draken kaava on menetelmä, johon Drake kokosi eri tekijät, jotka vaikuttavat todennäköisyyteen sille, että maan ulkopuolista elämää joskus löytyy. Drake kehitti kaavan vuonna 1960 pitääkseen aihetta käsittelevän kokouksen asialistan järjestyksessä.
Forum (lehti)

| Affärsmagasinet Forum |
| --- | --- |
Lehtityyppi:  aikakauslehti
Aihealue:  talous
Kustantaja:  Förlag Ab Forum för ekonomi och teknik
ISSN:  ISSN 0533-070X
Levikki:  11 000
Perustettu:  1968
Lakkautettu:  2021
Päätoimittaja:  Torsten Fagerholm
Kotikunta:  Helsinki
Kotimaa:  Suomi
Kieli:  ruotsi
Aiheesta muualla
Kotisivu
Forum (tai Affärsmagasinet Forum) oli Suomessa ilmestyvä ruotsinkielinen talouslehti. Kerran kuukaudessa ilmestyvä aikakauslehti on liikkeenjohdon ja elinkeinoelämän ainoa ruotsinkielinen lehti Suomessa.
Forumin levikki oli noin 11 000 kappaletta ja lukijamäärä noin 27 000. Lukijoista 81 prosenttia oli miehiä ja lukijakunta koostuu pääosin ekonomeista ja insinööreistä.
Lehteä kustansi Förlags Ab Forum för ekonomi och teknik, jonka omistajina oli TFiF (Tekniska Föreningen i Finland rf), DIFF (Driftingenjörsförbundet i Finland rf), Ekonomföreningen Merkur rf, Ekonomföreningen Niord rf, Ekonomiekandidatföreningen rf, Baraviföreningen rf sekä Konstsamfundet, ja lehti tuli jäsenetuna näihin järjestöihin kuuluville. Forumin päätoimittajana toimi Torsten Fagerholm.
Vuonna 2019 KSF Media osti itselleen enemmistön osakkeista ja Forumista tuli osa Hufvudstadsbladetin talousuutisosastoa, joskin lehti jatkaa kuitenkin itsenäisenä organisaationa. Lehti päätettiin lakkauttaa vuoden 2021 lopussa, numeron 10/2021 jääden viimeiseksi julkaisuksi.
Frank Drost

Frank Willem Drost (s. 22. maaliskuuta 1963 Amersfoort, Utrecht), on entinen alankomaalainen vapaa- ja perhosuimari, joka osallistui kesäolympialaisiin 1984 ja 1988.
Vuoden 1984 olympialaisissa Los Angelesissa Drost oli kuudes 200 metrin vapaauinnissa ajalla 1.51,62 ja seitsemäs 4 × 200 metrin vapaauintiviestissä ajalla 7.26,72 (joukkueessa uivat hänen lisäkseen Hans Kroes, Edsard Schlingemann ja Drostin veli Peter).
Soulin olympialaisissa 1988 Drost oli 19:s 100 metrin perhosuinnissa ajalla 55,38, 14:s 200 metrin perhosuinnissa ajalla 2.01,59, yhdestoista 4 × 100 metrin vapaauintiviestissä ajalla 3.25,26 (joukkueella Drost, Patrick Dybiona, Kroes, ja Ron Dekker) ja seitsemäs 4 × 100 metrin sekauintiviestissä ajalla 3.46,55 (joukkueella Kroes, Dekker, Drost ja Dybiona).
EM-kilpailuissa 1985 Drost saavutti pronssia 200 metrin perhosuinnissa ja 4 × 200 metrin vapaauintiiestissä.
Drostin veli Peter osallistui myös kaksiin olympialaisiin.
Frank Dummerth

| Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Maa:   Yhdysvallat> .Miesten soutu |
| --- | --- | --- | --- |
|  Pronssia | St. Louis 1904 | perämiehetön nelikko |  |
Frank Dummerth (6. tammikuuta 1871 Saint Louis, Missouri – 7. elokuuta 1936 Saint Louis, Missouri) oli yhdysvaltalainen soutaja. Hän kilpaili Western Rowing Clubille (Saint Louis). Hän osallistui vuoden 1904 kesäolympialaisiin Saint Louisissa ja sai siellä pronssia perämiehettömässä nelikossa.
Everytime

| ”Everytime” Britney Spears |
| --- | --- | --- |

Singlen tiedot
 Albumilta: In the Zone
 Äänitetty : 2003
 Julkaistu: 17. toukokuuta 2004
 Tyylilaji: Pop Ballad
 Kesto: 03.48
 Levy-yhtiö: Jive Records
Britney Spearsin muut singlet
| ”Toxic” 2004 | ”Everytime” 2004 | ”Outrageous” 2004 |
"Everytime" on yhdysvaltalaisen poplaulajan Britney Spearsin kappale hänen neljänneltä studioalbumiltaan In the Zone (2003). Se julkaistiin 17. toukokuuta 2004 albumin kolmantena singlenä. Kun Spears päätti suhteensa Justin Timberlaken kanssa hän ystävystyi taustalaulajaansa Annette Artaniin. Spears sävelsi kappaleen melodian pianollaan ja kirjoitti kappaleen yhdessä Artanin kanssa Italiassa. Kappaleen on huhuttu olevan Spearsin vastaus Timberlaken kappaleeseen "Cry Me a River", mutta Spears ei ole myöntänyt eikä kieltänyt huhuja.
"Everytime" nousi musiikkilistoilla useimmissa maissa top 5:een ja nousi listaykköseksi Australiassa, Unkarissa, Irlannissa ja Isossa-Britanniassa. Spears on esittänyt kappaleen useissa live esiintymisissä sekä kahdella kiertueellaan: pianon kanssa The Onyx Hotel Tourilla (2004) ja istuen suuressa sateenvarjossa The Circus Starring Britney Spears -kiertueella (2009). Kappaletta ovat versioineet muun muassa Glen Hansard ja Jackie Evancho.
Musiikkivideo

Kappaleen musiikkivideossa toimittajat ja paparazzit seuraavat poikaystävän ja henkivartijoiden suojelemaa Spearsia. Hotellihuoneeseen päästyään Spears riitelee poikaystävänsä kanssa. Spears päättää mennä kylpyyn, jossa huomaa päässään olevan avohaava, jonka seurauksena hän pyörtyy veteen. Tästä hiukan myöhemmin poikaystävä tulee kylpyhuoneeseen ja huomaa Spearsin olevan pyörtyneenä veteen. Spears kiidätetään ambulanssilla sairaalaan valokuvaajien ympäröimänä. Videossa ei suoraan näytetä kuinka hänelle käy, mutta annetaan kuitenkin ymmärtää Spearsin menehtyneen. Videon lopussa Spears herää kylvystä hymyillen.
Kappaleet

"Everytime" — 3:53
"Everytime" [Hi-Bias Radio Remix] — 3:29
"Everytime" [Above & Beyond Radio Mix] — 3:47
"Everytime" [The Scumfrog Vocal Mix] — 9:53
"Everytime" Video 04.04
"Breathe on Me" Live From "Britney Spears: UK Special" Video
A-puoli:
"Everytime" [Hi-Bias Radio Remix] — 3:29
"Everytime" [Above & Beyond Radio Mix] — 3:47
B-puoli:
"Everytime" [The Scumfrog Vocal Mix] — 9:53
"Everytime" — 3:53
"Everytime" [Hi-Bias Radio Remix] — 3:29
"Everytime" [Above & Beyond Radio Mix] — 3:47
"Everytime" [The Scumfrog Vocal Mix] — 9:53
"Everytime" — 3:53
"Everytime" [Hi-Bias Radio Remix] — 3:29
"Everytime" [Above & Beyond Radio Mix] — 3:47
"Don't Hang Up" — 4:02
"Everytime" — 3:53
"Everytime" [Hi-Bias Radio Remix] — 3:29
"Everytime" [Above & Beyond Radio Mix] — 3:47
"Everytime" [The Scumfrog Vocal Mix] — 9:53
"Everytime" — 3:53
A-puoli:
"Everytime" [The Scumfrog Vocal Mix] — 9:53
"Everytime" [Valentin Remix] — 3:25
B-puoli:
"Everytime" [Above & Beyond's Club Mix] — 8:46
"Everytime" [Dr. Octavo's Translucent Mixshow Edit] — 5:15
Kappaleet > Listasijoituksia

| Listasijoituksia (2004) | Paras  sijoitus |
| --- | --- |
Australian Singles Chart: 1
Austrian Singles Chart: 4
Belgian Singles Chart (Flanders): 4
Belgian Singles Chart (Wallonia): 5
Canadian Singles Chart: 2
Czech Airplay Chart: 6
Danish Singles Chart: 5
Dutch Top 40: 4
Finnish Singles Chart: 18
French Singles Chart: 2
German Singles Chart: 4
Greek Singles Chart: 15
Hungarian Singles Chart: 1
Irish Singles Chart: 1
Norwegian Singles Chart: 3
Swedish Singles Chart: 3
Swiss Singles Chart: 7
UK Singles Chart: 1
U.S. Billboard Hot 100: 15
U.S. Billboard Top 40 Mainstream: 5
Britney Spearsin singlet
| --- | --- |
…Baby One More Time:    ”…Baby One More Time”  ·  ”Sometimes”  ·  ”(You Drive Me) Crazy”  ·  ”Born to Make You Happy”  ·  ”From the Bottom of My Broken Heart”
Oops!… I Did It Again:    ”Oops!… I Did It Again”  ·  ”Lucky”  ·  ”Stronger”  ·  ”Don’t Let Me Be the Last to Know”
Britney:    ”I’m a Slave 4 U”  ·  ”Overprotected”  ·  ”I’m Not a Girl, Not Yet a Woman”  ·  ”I Love Rock ’n’ Roll”  ·  ”Boys”
In the Zone:    ”Me Against the Music”  ·  ”Toxic”  ·  ”Everytime”  ·  ”Outrageous”
Greatest Hits: My Prerogative:    ”My Prerogative”  ·  ”(I’ve Just Begun) Having My Fun”  ·  ”Do Somethin’”
Blackout:    ”Gimme More”  ·  ”Piece of Me”  ·  ”Break the Ice”
Circus:    ”Womanizer”  ·  ”Circus”  ·  ”If U Seek Amy”  ·  ”Radar”
Femme Fatale:    ”Hold It Against Me”  ·  ”Till the World Ends”  ·  ”I Wanna Go”  ·  ”Criminal”
Britney Jean:    ”Work Bitch”  ·  ”Perfume”
Muut kappaleet:    ”3”  ·  ”And Then We Kiss”  ·  ”My Only Wish (This Year)”  ·  ”Ooh La La”  ·  ”Someday (I Will Understand)”
Vierailijana:    ”S&M”  ·  ”Scream & Shout”
Spears esittää Everytime kappaletta The Circus Starring Britney Spears -kiertueellaan.
Spears esittää Everytime kappaletta.
Etelä-Savon pelastuslaitos

Etelä-Savon pelastuslaitoksen tunnus.
Etelä-Savon pelastuslaitos on yksi Suomen 22:sta aluepelastuslaitoksesta. Yhdessä sopimuspalokuntien kanssa se huolehtii Etelä-Savossa  onnettomuuksien ennaltaehkäisystä, pelastustoiminnasta ja varautumisesta.
Toimialue on jaettu maantieteellisesti kolmeen osaan: Mikkelin, Savonlinnan ja Pieksämäen paloasemaryhmään. Näiden  pääpaloasemilla Mikkelissä, Savonlinnassa ja Pieksämäellä on jatkuva hälytysvalmius. Etelä-Savon pelastuslaitoksen päätoimipiste (Mikkelin paloasema) sijaitsee Mikkelin Kirjalan kaupunginosassa.
Pelastuslaitos työllistää päätoimisesti noin 200 henkilöä. Lisäksi sopimuspalokunnissa työskentelee noin 600 pelastustoimintaan osallistuvaa henkilöä. Alueella oli yhteensä 34 paloasemaa vuoden 2020 loppuun. Vuoden 2021 alusta Heinävesi ja Joroinen vaihtoivat maakuntaa ja pelastuslaitosta. Heinävedellä oli kolme paloasemaa ja Joroisissa yksi paloasema. Etelä-Savon pelastuslaitos jatkaa 30 paloaseman voimin vuodesta 2021 eteenpäin.
Paloasemat

| --- | --- |
 10 Mikkeli  11 Mikkelin VPK  12 Mikkelin esikaupungin VPK  13 Otavan VPK  14 Hiirolan VPK  15 Anttolan VPK  16 Haukivuoren PVPK  17 Ristiinan VPK  18 Hirvensalmi VPK  19 Mäntyharju  21 Juva  22 Pertunmaan PVPK  23 Kangasniemen PVPK  24 Puumalan VPK  25 Suomenniemen VPK :  40 Savonlinna  41 Savonlinnan VPK  42 Miekkoniemen VPK  43 Savonrannan VPK  44 Kerimäen PVPK  45 Enonkosken VPK  46 Sulkavan VPK  47 Lohikosken seudun VPK  48 Punkaharjun VPK  51 Rantasalmen VPK  60 Pieksämäki  61 Naarajärven PVPK  62 Jäppilän VPK  63 Virtasalmen PVPK 
VPK = Vapaaehtoinen palokunta
PVPK = Puolivakinainen palokunta
Eva Adamson

| Eva Adamson> Henkilötiedot |
| --- | --- |
Koko nimi:  Nyasha Eva Adora Adamson
Ammatti:  näyttelijä
Näyttelijä
Aktiivisena:  2014–
Merkittävät roolit:  Tiia Friman (Uusi päivä)  Tiina Järvinen (Salatut elämät)
Aiheesta muualla
IMDb 
Nyasha Eva Adora Adamson on suomalainen näyttelijä. Hänellä on ollut roolit muun muassa päivittäissarjoissa Uusi päivä ja Salatut elämät.
Hän valmistui ylioppilaaksi Tampereen yhteiskoulun lukiosta keväällä 2017.
Filmografia

| Vuosi | Nimi | Tyyli | Rooli |
| --- | --- | --- | --- |
| 2014, 2015 | Uusi päivä | televisiosarja | Tiia Friman |
| 2017–2018, 2020 | Salatut elämät | televisiosarja | Tiina Järvinen |
| 2021 | Roba | televisiosarja | Venla Okkonen |
Fama

| Fama |
| --- | --- |
 Puuvillan korjuuta Famassa.
 Fama
 Koordinaatit: 11°31′40″N, 5°41′30″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  280 km²
Väkiluku (2009):  10 800
Infobox OKVirheellinen NIMI-arvo: 
Fama on maalaiskunta ja sen keskuskylä Sikasson alueen Sikasson piirissä Malissa. Se sijaitsee 28 kilometriä Sikassosta pohjoiseen. Kunnassa on 10 800 ja kylässä 4 200 asukasta (vuonna 2009).
Faman kunnan pinta-ala on 280 neliökilometriä. Se rajoittuu pohjoisessa Sikasson piirin Klélan, idässä Danderesson, etelässä Zangaradougoun, Kafouziélan ja Diomaténén ja lännessä Gongasson kuntiin. Maisemaa leimaavat kukkulat ja tasangot. Kasvillisuus on metsäsavannia.
Kuntaan kuuluu kuusi kylää. Asukkaat ovat etupäässä senufoja. Lisäksi on bambaroita ja fulbeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra, hirssi ja peruna. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä ja harjoitetaan kaupankäyntiä. Famassa ja Naminassossa pidetään viikoittaiset markkinat.